Tilžės–Mikytų siaurasis geležinkelis

Tilžės–Mikytų siaurasis geležinkelis () – buvusi 1000 mm vėžės pločio siaurojo geležinkelio linija, 1914–1944 m. veikusi Mažojoje Lietuvoje nuo Tilžės miesto prekyvietės iki Mikytų. Ruožas buvo elektrifikuotas,Tilsit, die Kleinbahn zwischen Tilsit und Miekiten. Bildarchiv-ostpreussen.de/ (tikrinta 2025-04-01). jo ilgis 6,48 km, pagrindinė kryptis – iš pietvakarių į šiaurės rytus ir atgal. Linija ėjo nuo Tilžės prekyvietės kairiajame Nemuno krante per Karalienės Luizės tiltą į dešinįjį upės krantą, pro Panemunės gyvenvietę ir toliau link Mikytų. Kai kur nurodoma, kad ruožas Tilžėje baigėsi ne ties prekyviete, bet ėjo dar į vakarus nuo jos, link Tilžės uosto – tokio ruožo ilgis nurodomas 7,55 km  arba 7,54 km.

Faktiškai šis geležinkelis Tilžės mieste veikė kaip Tilžės tramvajaus (veikė 1901–1944 m.) atšaka, nors dažnai laikomas ir pietvakarine Pagėgių–Smalininkų siaurojo geležinkelio atšaka, su kuria jungėsi šiaurės rytiniame gale ties Mikytais. Jungtis su pastaruoju geležinkeliu buvo vakarų kryptimi, link Pagėgių. Lietuvos teritorijoje buvusio Tilžės–Mikytų geležinkelio trasa didele dalimi sutampa su kelio  atkarpa Mikytai–Panemunė.

Patekę į Tilžės miesto teritoriją vagonai šalutiniais bėgiais buvo nutraukiami į uostą. Atkarpa buvo elektrifikuota, geležinkelis naudojo 550 V įtampą, kadangi tokią pat elektros srovę Tilžės elektrinė tiekė ir miesto tramvajaus linijoms.

 Istorija 

Ruožas atidarytas 1914 m. gegužės 1 d.,Königliche Eisenbahndirektion zu Königsberg i. Preußen, Zeittafel: Errichtungen – Bezeichnungen – Auflösungen. Bahnstatistik.de (tikrinta 2025-04-01). nors yra šaltinių, nurodančių dar 1912 m. gruodžio 3 d. Jį eksploatavo akcinė bendrovė „Įsruties siaurasis geležinkelis“. Galinėse stotyse, taip pat Panemunėje buvo atliekami ir prekių krovos darbai.Mikieten - Tilsit Hafen. Eisenbahnatlas.net (tikrinta 2025-04-01). Tilžės prekyvietėje galima buvo perlipti į Tilžės tramvajų.

1923 m. Lietuvai užėmus Klaipėdos kraštą, geležinkelio pietvakarinė dalis liko Rytų Prūsijoje, o didžioji jo dalis – dešiniajame Nemuno krante esantis ruožas – atiteko Lietuvai. Nepaisant to, Lietuvos valdymo metais geležinkelį tebeprižiūrėjo vokiečių įmonės. 1939 m. po Klaipėdos krašto aneksijos geležinkelis vėl atiteko Vokietijai. Tuo metu ruože važinėjo 6 traukiniai.Советск (Tilsit), Пагегяй (Pogegen) - Смалининкай. Parovoz.com (tikrinta 2025-04-01).

Pasibaigus II pasauliniam karui ir užėjus sovietams geležinkelis išardytas, nors ne taip greitai kaip kiti Klaipėdos krašto geležinkeliai. Didžioji dauguma buvusių stotelių sunaikinta.

 Tvarkaraščiai 

1938–1939 m. ruože kasdien važinėjo 6 traukiniai (visi 2-3 klasės), nuo Tilžės iki Mikytų jie užtrukdavo apie 30 minučių,Tarnybinis traukinių tvarkaraštis : veikia nuo 1938.X.2. // psl. 147 nors dar 1913 m. kelionė trukdavo tik 22 minutes:

 Stotis arba stotelė  Tilžė–Mikytai  Mikytai–Tilžė Km  Vokiškai  Lietuviškai  51  53  55  57  59  61  52  54  56  58  60  62 0,0  Tilsit-Getreidemarkt  Tilžės prekyvietė  6:47  8:00  12:18  13:50  17:49  19:30  7:54  9:06  13:23  14:56  18:56  20:36 0,7  Tilsit-Brückenkopf  Tilžės Tiltgalis  6:56  8:09  12:27  13:59  17:58  19:39  7:50  9:02  13:19  14:52  18:52  20:32 1,8  Tilsit-Uslenkis  Tilžės Užlenkis  7:04  8:17  12:35  14:07  18:06  19:47  7:37  8:49  13:06  14:39  18:39  20:19 2,6  Prussellen  Prūseliai  7:06  8:19  12:37  14:09  18:08  19:49  7:35  8:47  13:04  14:37  18:37  20:17 4,1  Schakeningken  Šakininkai  7:13  8:26  12:44  14:16  18:15  19:56  7:28  8:40  12:57  14:30  18:30  20:10 5,6  Mikieten Haltep.  Mikytų stotelė  7:16  8:29  12:47  14:19  18:18  19:59  7:25  8:37  12:54  14:27  18:27  20:07 6,5  Mikieten  Mikytai  7:18  8:31  12:49  14:21  18:20  20:01  7:23  8:35  12:52  14:25  18:25  20:05

 Stočių ir stotelių žemėlapis 

 Šaltiniai 

Kategorija:Lietuvos siaurieji geležinkeliai
Kategorija:Rytų Prūsijos geležinkeliai